Joniškio rajono Jono Avyžiaus viešoji biblioteka

**Joniškio rajono Jono Avyžiaus viešoji biblioteka** – pagrindinė biblioteka Joniškio rajono savivaldybėje, veikianti Joniškio mieste. Pavadinta rašytojo Jono Avyžiaus (1922–1999) garbei.

## Istorija

1937 m. Švietimo ministro įsakymu Joniškyje įsteigta viešoji valstybinė biblioteka su skaitykla. Biblioteka įsikūrė dviejuose A. Smetonos g. 15a (dabar Livonijos g.) kambariuose. Nelengvi pirmųjų bibliotekos įkurtuvių rūpesčiai turint 600 knygų fondą, 2 neremontuotus kambarius, 3 stalus, 2 lentynas teko pirmajai vedėjai Valentinai Ivanovaitei. Nežiūrint įkurtuvių sunkumų ir vėlesnių laikmečių kaitos išbandymų, Viešosios bibliotekos atidarymas tiek kultūrine, tiek švietėjiška prasme buvo reikšmingas miesto istorijos faktas.

Kiekvienas istorinis etapas savaip paveikė bibliotekos veiklą. Nuo 1940 m. sovietinės valdžios iniciatyva bibliotekos veiklos pobūdis pradedamas keisti ideologizuota linkme. Biblioteka centralizuotu būdu aprūpinama knygomis, tuo pat metu pradedamas fondo valymas nuo taip vadintos religinės, antikomunistinės literatūros, laikmečio dvasios neatitikusių užsienio autorių grožinių kūrinių. 1940 m. biblioteka perkelta į kitas suremontuotas patalpas Vilniaus g., arčiau miesto centro.

2001 m. rajono viešoji biblioteka už kraštotyros veiklą apdovanota Mato Slančiausko premija. 2001-ieji metai susiję su naujų informacijos technologijų diegimo pradžia, kuomet Viešoji biblioteka gavo paramą ir pradėjo įgyvendinti ALF paremtą projektą „Infolinija besimokančiai miesto jaunuomenei“. 2001 m. iš LR Kultūros ministerijos programos „Visuomenės informacinis aprūpinimas“ biblioteka gauna interneto ryšį, kompiuterius ir atidaro interneto skaityklą. Tais pačiais metais Viešoji biblioteka priimta į LIBIS (Lietuvos integralią bibliotekų informacijos sistemą), įdiegtas komplektavimo ir katalogavimo posistemis, nuo 2002 m. kuriamas elektroninis katalogas. 2003 m. įdiegus analitikos posistemį, Viešoji biblioteka dalyvauja nacionalinės bibliografijos duomenų banko kūrime.

2004 m. gegužę bibliotekai suteiktas kraštiečio rašytojo Jono Avyžiaus vardas. Per visą bibliotekos gyvavimo laikotarpį bibliotekai vadovavo 17 vadovų. Vadovai: Irena Rudokienė, Aldona Jokūbaitienė, Julija Rumbauskienė, Vilija Gilienė, vadovavusi bibliotekai 1984–2005 m.

## Padaliniai

2022 m. kovą bibliotekai priklausė 17 filialų.

|-
|  || Bariūnų biblioteka || Parko g. 7, Bariūnai || Saugėlaukio seniūnija || Veikia kultūros centre.
|-
| || Daunoravos biblioteka || Senoji g. 6, Daunoriškė || Satkūnų seniūnija || 
|-
|  || Gaižaičių biblioteka || Vilties g. 9, Gaižaičiai || Gaižaičių seniūnija || Įkurta 1988 m.
|-
|  || Gataučių biblioteka || Mokyklos g. 5, Gataučiai || Gataučių seniūnija || Veikia seniūnijos pastate.
|-
| || Jurdaičių biblioteka || Dvaro g. 9, Jurdaičiai || Skaistgirio seniūnija || 2013 m. perkelta iš socialinės globos namų į kitas patalpas.
|-
|  || Kepalių biblioteka || Saulės g. 27, Kepaliai || Kepalių seniūnija || 
|-
| || Kirnaičių biblioteka || Audruvės g. 4, Kirnaičiai || Kepalių seniūnija || Įkurta 1969 m.
|-
|  || Kriukų biblioteka || S. Dariaus ir S. Girėno g. 5, Kriukai || Kriukų seniūnija || Veikia seniūnijos pastate.
|-
| || Linkaičių biblioteka || Beržų g. 7, Linkaičiai ||  || Įkurta 1954 m.
|-
| || Maldenių biblioteka || Beržų g. 2, Maldeniai || Skaistgirio seniūnija || 
|-
|  || Plikiškių biblioteka || Šilelių g. 2, Plikiškiai || Satkūnų seniūnija || 2015 m. perkelta į Plikiškių mokyklos pastatą.
|-
|  || Rudiškių biblioteka || Senoji g. 34, Rudiškiai || Rudiškių seniūnija || Veikia seniūnijos pastate.
|-
|  || Satkūnų biblioteka || Sidabros g. 9, Satkūnai || Satkūnų seniūnija || Veikia seniūnijos pastate.
|-
|  || Skaistgirio biblioteka || Aušros g. 13, Skaistgirys || Skaistgirio seniūnija || Veikia seniūnijos pastate.
|-
| || Stungių biblioteka || Sodų g. 42, Stungiai || Žagarės seniūnija || Įkurta 1959 m.
|-
| || Stupurų biblioteka || Alyvų g. 2, Stupurai || Gataučių seniūnija || 
|-
| || Žagarės miesto biblioteka || Miesto a. 39, Žagarė || Žagarės seniūnija || Įkurta 1937 m.
|}

XXI a. pradžioje uždaryti filialai:

|-
| || Beržėnų biblioteka || Beržėnai || Rudiškių seniūnija || Uždaryta 2004 m.
|-
| || Bučiūnų biblioteka || Bučiūnai || Kriukų seniūnija || Uždaryta 2004 m.
|-
| || Darginių biblioteka || Laisvės g. 10, Darginiai || Kriukų seniūnija || Uždaryta 2020 m.
|-
| || Daukšių biblioteka || Daukšiai || Žagarės seniūnija || Įkurta 1960 m., uždaryta iki 2010 m.
|-
| || Gasčiūnų biblioteka || Gasčiūnai || Kepalių seniūnija || Įkurta 1947 m., uždaryta iki 2010 m.
|-
| || Kalnelio biblioteka || Kalnelis ||  || Uždaryta 2004 m.
|-
| || Lieporų biblioteka || Lieporai || Kriukų seniūnija || Uždaryta iki 2010 m.
|-
| || Pavirčiuvės biblioteka || Pavirčiuvė || Saugėlaukio seniūnija || Uždaryta 2015 m.
|-
| || Ziniūnų biblioteka || Ziniūnai ||  || Uždaryta iki 2010 m.
|}

## Šaltiniai

* Joniškio Jono Avyžiaus viešoji biblioteka: 70 veiklos metų: 1937–2007 (sud. Violeta Vilčiauskienė). – Šiauliai: Lucilijus, 2007. ISBN 978-9955-32-008-1

## Nuorodos
*